5.4 Rakennusosien ja tarvikkeiden luokat | Talotekniikkainfo
5.3 Rakennusten paloluokitus5.5 Muuta huomioitavaa
latest change 04.09.2019, version id 4141, change: Edited by juhani.hyvarinen.
Tarvikkeet jaetaan luokkiin sen perusteella, miten ne vaikuttavat palon syttymiseen ja sen leviämiseen sekä savun tuottoon ja palavaan pisarointiin. Rakennusosien ja tarvikkeiden luokat kuvataan paloturvallisuusasetuksen 23§ ja perustelumuistion 3§ mukaisilla merkinnöillä. Merkinnät on kuvattu standardiissa SFS-EN 13501-1.
Tarvikkeiden luokat lukuun ottamatta lattiapäällysteitä ja lieaarisia putkieristeitä kuvataan merkinnöillä: A1, A2, B, C, D, E, F. Lattiapäällysteiden luokat kuvataan alaindeksillä FL ja lieriömäisten putkieristeiden luokat kuvataan alaindeksillä L. Savun tuotto ja palava pisarointi ilmaistaan lisämääreillä s ja d. Savun tuoton luokitus on s1, s2, s3 ja palavan pisaroinnin d0, d1, d2.
A1 Tarvikkeet, jotka eivät osallistu lainkaan paloon.
A2 Tarvikkeet, joiden osallistuminen paloon on erittäin rajoitettu.
B Tarvikkeet, joiden osallistuminen paloon on hyvin rajoitettu.
C Tarvikkeet, jotka osallistuvat paloon rajoitetusti.
D Tarvikkeet, joiden osallistuminen paloon on hyväksyttävissä.
E Tarvikkeet, joiden käyttäytyminen palossa on hyväksyttävissä.
F Tarvikkeet, jotka eivät täytä E -luokan vaatimuksia.
Käytännössä rakennustarvikkeelle asetettavat vaatimukset voidaan ilmaista käyttäen pääluokkaa A2, B, C, D ja DFL. Rakennustarvikkeen luokkamerkinnässä on kuitenkin aina ilmoitettava myös lisämääreet savuntuotolle (s) ja palavien pisaroiden tuotolle (d)
Ilmanvaihtotuotteissa käytetään pääasiassa luokkia A2-s1, d0; B-s1, d0; C-s2, d1; D-s2, d2; A2FL-s1 ja DFL-s1. Ilmanvaihtotuotteissa ei käytetä alaindeksiä L, sillä lieriömäisellä putkieristeellä tarkoitetaan putkien ympärille sopivaksi suunniteltua valmiiksi leikattua eristetuotteen palaa, jota ei ole tarkoitettu käytettäväksi lieriömäisten kanavien kanssa [SFS-EN 13501-1].
Savuntuoton lisämääreet:
s1 Savuntuotto on erittäin vähäistä.
s2 Savuntuotto on vähäistä.
s3 Savuntuotto ei täytä s1 eikä s2 vaatimuksia.
Lattianpäällysteille (alaindeksi FL) kuitenkin s1 Savuntuotto on rajoitettu. s2 Savuntuotto ei täytä s1 vaatimuksia.
Palavien pisaroiden tai osien kohdalla lisämääreet ovat:
d0 Palavia pisaroita tai osia ei esiinny.
d1 Palavat pisarat tai osat sammuvat nopeasti.
d2 Palavien pisaroiden tai osien tuotto ei täytä d0 eikä d1 vaatimuksia.
‹ 5.3 Rakennusten paloluokitus ylös 5.5 Muuta huomioitavaa ›